stanford-oval/wikipedia huggingface dataset:
วัดผาสุกมณีจักร

| วัดผาสุกมณีจักร |
| --- | --- |


ที่ตั้ง: เลขที่ 7/2 หมู่ที่ 9 ซอยแจ้งวัฒนะ-ปากเกร็ด 33 ถนนแจ้งวัฒนะ ตำบลบางพูด อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: ธรรมยุติกนิกาย
พระพุทธรูปสำคัญ: หลวงพ่อหยกขาว
เจ้าอาวาส: พระครูสังฆรักษ์ ณัฐธรรม โฆสิตธมฺโม
 สถานีย่อยพระพุทธศาสนา
วัดผาสุกมณีจักร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 9 บ้านทุ่งกลาง ตำบลบางพูด อำเภอปากเกร็ด จังหวัดนนทบุรี
วัดผาสุกมณีจักรสร้างขึ้นเมื่อวันที่ 26 ตุลาคม พ.ศ. 2520 โดยนายผาสุกและนางเง็ก มณีจักร ได้บริจาคที่ดินและริเริ่มก่อสร้างอาคารเสนาสนะ ใช้ชื่อวัดว่า "วัดผาสุกมณีจักร" เพื่อเป็นเกียรติแก่ผู้บริจาคที่ดินและริเริ่มสร้างวัด และใช้เรียกกันมาจนถึงปัจจุบันวัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522
อาคารเสนาสนะได้แก่ อุโบสถ สร้างเมื่อ พ.ศ. 2521 เป็นอาคารคอนกรีตเสริมเหล็ก ภายในมีพระประธานประจำอุโบสถปางพระพุทธชินราช สร้างเมื่อ พ.ศ. 2522 ศาลาการเปรียญ สร้างเมื่อ พ.ศ. 2530 เป็นอาคารคอนกรีตเสริมเหล็ก ภายในมีพระประธานเป็นพระพุทธรูปปางตรัสรู้ สร้างเมื่อ พ.ศ. 2530 ศาลาอเนกประสงค์สร้างเมื่อ พ.ศ. 2537 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ปูชนียวัตถุที่สำคัญคือ หลวงพ่อหยกขาว เป็นพระพุทธรูปจากพม่า แกะสลักด้วยหยกขาว
เมื่อ พ.ศ. 2547 ศูนย์การศึกษานอกระบบและการศึกษาตามอัธยาศัยอำเภอปากเกร็ดขอใช้พื้นที่วัดเพื่อจัดกิจกรรมการเรียนการสอนและจัดกิจกรรมงานการศึกษานอกโรงเรียน เจ้าอาวาสจึงให้ใช้อาคารโรงเรียนปริยัติธรรมเป็นที่พบกลุ่มจนกระทั่ง พ.ศ. 2548 ได้มีการสร้างอาคารหลังใหม่ขึ้นและให้ย้ายจากอาคารโรงเรียนปริยัติธรรมไปอยู่อาคารหลังใหม่จนถึงปัจจุบัน
แหล่งข้อมูลอื่น

แผนที่และภาพถ่ายทางอากาศของ วัดผาสุกมณีจักร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°54′43″N 100°32′29″E﻿ / ﻿13.911954°N 100.541299°E﻿ / 13.911954; 100.541299
ลฺหวี่

| ลฺหวี่ |
| --- | --- |

การออกเสียง: lǚ (จีนกลาง)  leui5 (กวางตุ้ง)
ภาษา: ภาษาจีน
ที่มา
ภาษา: ภาษาจีนโบราณ
คำ/ชื่อ: รัฐลฺหวี่
ชื่ออื่น ๆ
แบบต่าง ๆ: Lu, Lv, Lyu, Lui, Ryo
ลฺหวี่  ถอดเสียงแบบ พินอิน และแบบ เวด-ไจลส์ ว่า Lü เป็นนามสกุลจีน เขียนเป็นอักษรจีนตัวย่อว่า 吕 และเขียนเป็นอักษรจีนตัวเต็มว่า 呂 เป็นนามสกุลที่ใช้มากที่สุดเป็นอันดับที่ 47 ของประเทศจีน มีผู้ใช้นามสกุลนี้ราว 5.6 ล้านคน หรือคิดเป็น 0.47% ของประชากรชาวจีนในปี ค.ศ. 2002 เป็นนามสกุลที่ใช้กันมากเป็นพิเศษในมณฑลชานตง และมณฑลเหอหนาน
นามสกุลนี้มีที่มาจากชื่อ รัฐลฺหวี่ ของจีนยุคโบราณ ลฺหวี่ ช่าง (ราวศตวรรษที่ 11 ก่อนคริสตกาล รู้จักกันในชื่อเจียง จื่อหยา) ผู้ก่อตั้ง รัฐฉี เป็นคนแรกที่พบว่าใช้นามสกุลนี้ ลฺหวี่จัดเป็นนามสกุลลำดับที่ 22 ใน ตำรานามสกุล 100 ตระกูล ของ ราชวงศ์ซ่ง
รายชื่อบุคคลที่มีชื่อเสียง

ลฺหวี่ ช่าง หรือ เจียง จื่อหยา (ราวศตวรรษที่ 11 ก่อนคริสตกาล) ขุนพลแห่งราชวงศ์โจว และผู้ก่อตั้งรัฐฉี
ลฺหวี่ จี๋ หรือ ฉีติงกง (ราวศตวรรษที่ 10 ก่อนคริสตกาล) ผู้ปกครองรัฐฉีคนที่สอง
ลฺหวี่ ปู้เหวย์ (291? - 235 ปีก่อนคริสตกาล) อัครมหาเสนาบดีแห่งรัฐฉิน
จักรพรรดินีลฺหวี่ (241 - 180 ปีก่อนคริสตกาล) พระมเหสีของ จักรพรรดิฮั่นเกาจู่ ขึ้นมามีอำนาจปกครองหลังการสวรรคตของพระสวามี
จักรพรรดินีลฺหวี่ (เสียชีวิตราว 180 ปีก่อนคริสตกาล) พระมเหสีของจักรพรรดิฮั่นเซ่าตี้ฮง
แม่ลฺหวี (เสียชีวิต ค.ศ. 18) ผู้กบฏต่อต้าน ราชวงศ์ซิน
ลิโป้ หรือ ลฺหวี่ ปู้ (เสียชีวิต ค.ศ. 199) ขุนศึกในยุค ราชวงศ์ฮั่นตะวันออก
ลิบอง หรือ ลฺหวี่ เหมิง (ค.ศ. 178 - 220) ขุนพลแห่งง่อก๊ก
ลิต้าย หรือ ลฺหวี่ ไต้ (ค.ศ. 161 - 256) ขุนพลแห่งง่อก๊ก
ลิห้อม หรือ ลฺหวี่ ฟ่าน (เสียชีวิต ค.ศ. 228) ขุนนางแห่งง่อก๊ก
วัดสุพรรณรังษี (จังหวัดลำพูน)

| วัดสุพรรณรังษี |
| --- | --- |


ชื่อสามัญ: วัดสุพรรณรังษี, วัดมัณฑะเลย์
ที่ตั้ง: ตำบลในเมือง อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
เจ้าอาวาส: พระครูสิริสุตาภิมณฑ์ (ศุภชัย ป.ธ.5)
 สถานีย่อยพระพุทธศาสนา
วัดสุพรรณรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน มีเนื้อที่ 2 ไร่ 9.2 ตารางวา ปัจจุบันมีพระครูสิริสุตาภิมณฑ์ (ศุภชัย ป.ธ.5) ดำรงตำแหน่งเจ้าอาวาส
วัดสุพรรณรังษีตั้งวัดเมื่อ พ.ศ. 2450 แต่เดิมเป็นวัดของพระสงฆ์ฝ่ายรามัญนิกายที่มีสัญชาติเป็นไทยใหญ่ (เงี้ยว) หรือพม่า เดิมมีชื่อเรียกว่า วัดมัณฑะเลย์ เมื่อพระสงฆ์ฝ่ายรามัญนิกายหมดไป พระสงฆ์ไทยซึ่งมีพระครูสมุห์คำปัน มหาวณฺโณ ได้เข้ามาอยู่แทน วัดได้รับพระราชทานวิสุงคามสีมาเมื่อวันที่ 18 เมษายน พ.ศ. 2459
อาคารเสนาสนะที่สำคัญ ได้แก่ อุโบสถลักษณะรูปทรงศิลปะแบบพม่า ศาลาการเปรียญ และกุฏิสงฆ์ ปูชนียวัตถุมีเจดีย์รูปทรงศิลปะแบบพม่า พระพุทธรูปไม้ประทับยืนขนาดเท่าคนจริง เป็นพระพุทธรูปปางห้ามสมุทร ศิลปะล้านนา
รายชื่อผลงานของจีย็อน

| ผลงานเพลงของจีย็อน |
| --- | --- |
มิวสิกวิดีโอ: 1
อีพี: 1
ซิงเกิล: 2
เพลงประกอบภาพยนตร์: 6
ศิลปินที่แนะนำ: 0
รายชื่อผลงานของนักร้องชาวเกาหลีใต้ จีย็อน เกิร์ลกรุปจากวงที-อารา เธอเปิดตัวเพลงเดี่ยวของเธอคือ "มายซี" ในปี ค.ศ 2013
อัลบั้ม > มินิอัลบั้ม (อีพี)

| อัลบั้ม | รายละเอียด | อันดับสูงสุดในชาร์ต> KOR  | อันดับสูงสุดในชาร์ต> JPN  | อันดับสูงสุดในชาร์ต> TWN  | อันดับสูงสุดในชาร์ต> TWN เอเชียตะวันออก  | ยอดจำหน่าย |
| --- | --- | --- | --- | --- | --- | --- |
| Never Ever |  วางจำหน่าย: 20 พฤษภาคม 2014  สังกัด: คอร์คอนเทนส์/เคทีมิวสิค  รูปแบบ: ซีดี, ดาวน์โหลดดิจิทัล | 3 | — | 11 | 2 |  KOR: 8,879 |
ซิงเกิล > ในฐานะศิลปินนำ

| ปี | รายละเอียด | อันดับสูงสุดในชาร์ต> KORGaon  | อันดับสูงสุดในชาร์ต> KORBillboard  | ยอดจำหน่าย | อัลบั้ม |
| --- | --- | --- | --- | --- | --- |
| 2013 | "My Sea" | 17 | 25 |  KOR: 6,469 | (digital single) |
| 2014 | "1 Minute 1 Second (Never Ever)" | 7 | 6 |  KOR: 205,741+  | Never Ever. |
| 2017 | "Lullaby" |  |  |  | What's My Name |
| 2018 | "One Day" |  |  |  | (digital single) |
ซิงเกิล > เพลงประกอบภาพยนตร์

| ปี | อัลบั้ม | เพลง | ระยะเวลา | หมายเหตุ |
| --- | --- | --- | --- | --- |
| 2009 | Cinderella Man OST | "Women's Generation" | 3:32 | ร่วมกับ ซียา และ ดาวิชิ |
| 2009 | Cinderella Man OST | "Forever Love" | 3:32 | ร่วมกับ ซียา และ ดาวิชิ |
| 2010 | Master of Study OST | "Rolling" | 4:01 | เดี่ยว |
| 2010 | Jungle Fish 2 OST | "Little By Little" | 4:10 | เดี่ยว |
| 2010 | Coffee House OST | "Coffee Over Milk" | 3:35 | ร่วมกับ ฮโยมิน และ อี โบ-รัม (ซียา) |
| 2012 |  Dream High 2 OST | "Superstar" | 3:42 | ร่วมกับ ฮโยมิน และ ไอลี |
| 2012 |  Dream High 2 OST | "Together" | 4:19 | ร่วมกับ เจบี |
| 2012 |  Dream High 2 OST | "Day after Day" | 3:43 | เดี่ยว |
| 2013 | Bunny Style! | "Dangerous Love" | 3:40 | ร่วมกับ ฮัม อึน-จ็อง และ ฮโยมิน |
| 2014 | Triangle OST | "Kiss and Cry" | 3:31 | ร่วมกับ โช็ ซึงฮี (ไฟฟ์ดอลส์) และ ชอรี่ เจ (ไมตี้เมาท์) |
| 2017 | The Best Hit OST Part 8 | "My Love" | 3.30 | ร่วมกับ ฮัม อึน-จ็อง คิวรี และ ฮโยมิน |
| 2018 | Queen of Mystery 2 OST | "The Path Leading To Home" | 3.14 | เดี่ยว |
ชาร์ตเพลงอื่นๆ

| ปี | รายละเอียด | อันดับสูงสุดในชาร์ต> KOR  | อัลบั้ม |
| --- | --- | --- | --- |
| 2014 | "Yeurido Cherry Blossom" | 70 | Never Ever |
| 2014 | "Marionette" | 80 | Never Ever |
มิวสิกวิดีโอ

| ปี | มิวสิกวิดีโอ | ระยะเวลา | หมายเหตุ |
| --- | --- | --- | --- |
| 2014 | "1 Minute 1 Second (Never Ever)" | 4.11 |  |
| 2018 | "One Day" | 3.35 |  |
วัดสุทธาราม (กรุงเทพมหานคร)

| วัดสุทธาราม |
| --- | --- |


ที่ตั้ง: เลขที่ 403 ซอยเจริญนคร 46 ถนนเจริญนคร แขวงบางลำภูล่าง เขตคลองสาน กรุงเทพมหานคร 10600
ประเภท: วัดราษฎร์
นิกาย: มหานิกาย
เจ้าอาวาส: พระพิศาลประชานาถ (ดนัย อตฺถภทฺโท)
 สถานีย่อยพระพุทธศาสนา
วัดสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไส้ไก่ ในแขวงบางลำภูล่าง เขตคลองสาน กรุงเทพมหานคร ปัจจุบันเจ้าอาวาสคือ พระพิศาลประชานาถ (ดนัย อตฺถภทฺโท)
วัดสุทธารามเป็นวัดโบราณตั้งวัดเมื่อปี พ.ศ. 2411 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2470 แต่สันนิษฐานว่าเป็นวัดโบราณที่น่าจะสร้างขึ้นตั้งแต่สมัยกรุงศรีอยุธยา ปัจจุบันสิ่งก่อสร้างอาคารเสนาสนะได้รับการปฏิสังขรณ์ใหม่ พระวิหารและพระอุโบสถหันหน้าสู่คลองบางไส้ไก่ คือหันหน้าไปทางทิศตะวันตก วัดสุทธารามมีโบราณวัตถุมากมาย หลายชิ้นถูกโจรกรรมไป ที่หลงเหลืออยู่เช่น พระบูชาปางต่าง ๆ จานเชิง เครื่องไม้แกะสลัก พระเครื่อง เงินพดด้วง เป็นต้น
ปัจจุบันวัดสุทธารามยังเปิดมูลนิธิศรีรัตนโกสินทร์ ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เปิดเมื่อปี พ.ศ. 2547 แยกเป็นสัดส่วนไม่ปะปนกับเขตของพระสงฆ์ หน้าตึกเขียนว่ามูลนิธิศรีรัตนโกสินทร์ ภายในอาคารมีเครื่องล้างไตให้บริการเป็นสัดส่วน มีแพทย์ พยาบาล และเจ้าหน้าที่คอยดูแล
วัดสุนทริการาม (จังหวัดปทุมธานี)

| วัดสุนทริการาม |
| --- | --- |

ที่ตั้ง: ตำบลหนองสามวัง อำเภอหนองเสือ จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูปทุมปัญญาวุธ (บัญชา ปญฺญาธโร)
 สถานีย่อยพระพุทธศาสนา
วัดสุนทริการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 13 ไร่ 1 งาน 94 ตารางวา
วัดสุนทริการามได้รับอนุญาตสร้างวัดเมื่อวันที่ 10 พฤษภาคม พ.ศ. 2478 โดยมีหม่อมหลวงสุ่นเป็นผู้บริจาคที่ดินสร้างวัด วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2520 ด้านการศึกษาได้เปิดสอนพระปริยัติธรรมตั้งแต่ พ.ศ. 2512 และยังให้ทางราชการสร้างโรงเรียนในที่ดินของวัด คือ โรงเรียนชุมชนประชานิกรอำนวยเวทย์ ได้รับพระราชทานวิสุงคามสีมาครั้งหลังเมื่อวันที่ 6 มกราคม พ.ศ. 2553
อาคารเสนาสนะที่สำคัญ ได้แก่ อุโบสถกว้าง 5.5 เมตร ยาว 9 เมตร สร้างเมื่อ พ.ศ. 2512 กุฏิสงฆ์จำนวน 4 หลัง ส่วนมากเป็นอาคารไม้ หอสวดมนต์กว้าง 17 เมตร ยาว 18 เมตร ศาลาการเปรียญสร้างเมื่อ พ.ศ. 2504 ปูชนียวัตถุที่สำคัญ ได้แก่ พระประธานในอุโบสถ หน้าตักกว้าง 30 นิ้ว ปางสมาธิ สมัยรัตนโกสินทร์
รายนามเจ้าอาวาส

พระอาจารย์อุ่น พ.ศ. 2478–2479
พระอาจารย์ติ้น พ.ศ. 2479–2487
พระอาจารย์จุ่น พ.ศ. 2487–2494
พระอาจารย์เชิด พ.ศ. 2494–2495
พระอาจารย์หมาก พ.ศ. 2495–2496
พระอาจารย์บุญมา พ.ศ. 2496–2498
พระอาจารย์แปะ พ.ศ. 2498–2500
พระอาจารย์ฮัง พ.ศ. 2500–2502
พระอาจารย์วิชัย พ.ศ. 2502–2505
พระครูสุนทราภิรักษ์ พ.ศ. 2505–2538
พระอธิการโยธิน พ.ศ. 2538–2546
พระอธิการจตุรงค์ พ.ศ. 2546–2549
พระอธิการสุชาติ ฐิติโก พ.ศ. 2549–2552
พระครูปทุมปัญญาวุธ (บัญชา ปญฺญาธโร) พ.ศ. 2552–ปัจจุบัน
วัดสุทธาวาส (จังหวัดสิงห์บุรี)

| วัดสุทธาวาส |
| --- | --- |

ชื่อสามัญ: วัดสุทธาวาส, วัดใหม่
ที่ตั้ง: ตำบลทับยา อำเภออินทร์บุรี จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับยา อำเภออินทร์บุรี จังหวัดสิงห์บุรี
วัดสุทธาวาส เดิมชื่อ วัดใหม่ เป็นวัดเก่าสมัยกรุงศรีอยุธยา ได้สร้างในพื้นที่วัดเก่า ซึ่งเป็นวัดร้าง การสร้างวัดใหม่สังเกตได้จากพระพุทธรูปศิลา ซึ่งเป็นพระประธานในอุโบสถ สร้างเมื่อ พ.ศ. 2403 โดยนายเอม ชาวบางช้าง จังหวัดสมุทรสงคราม ได้อพยพครอบครัวมาตั้งถิ่นฐานในบริเวณใกล้กับวัด และได้พบพระพุทธรูปศิลาขนาดใหญ่ชำรุด อยู่บนเนินดินมีซากเจดีย์ เข้าใจว่าเป็นวัดร้าง จึงบูรณะพระพุทธรูปเพื่อสักการะ ได้รับพระราชทานวิสุงคามสีมาเมื่อ พ.ศ. 2513
สิ่งก่อสร้างสมัยกรุงศรีอยุธยาคือวิหารหลังเก่าซึ่งภายในมีภาพจิตรกรรมฝาผนังเรื่องราวพุทธประวัติพระจุฬามณี วาดด้วยช่างฝีมือชั้นครู เป็นภาพตอนพระพุทธองค์ทรงออกบรรพชา ภาพตอนผจญมาร ภาพตอนพระพุทธองค์ฉันอาหารที่นายจุนทะถวาย ทรงประชวรแล้วเสด็จไปประทับ ณ ต้นรังคู่ เสด็จสู่ปรินิพพาน และภาพเรื่องราวของการถวายพระเพลิง การแจกจ่ายพระอัฐิธาตุแก่เหล่ากษัตริย์และเทวดา ส่วนหน้าบันเป็นภาพบรรจุพระอัฐิธาตุของพระพุทธเจ้าลอยในน้ำแต่มีสภาพเลือนลาง ปูชนียวัตถุมีพระประธานประจำอุโบสถปางมารวิชัย ขนาดหน้าตักกว้าง 40 นิ้ว สูง 65 นิ้ว พระประธานประจำศาลาการเปรียญ ปางมารวิชัย
ขนาดหน้าตักกว้าง 50 นิ้ว สูง 75 นิ้ว
วัดสุทธิกาวาส (จังหวัดปัตตานี)

| วัดสุทธิกาวาส |
| --- | --- |

ชื่อสามัญ: วัดสุทธิกาวาส, วัดสักขี, วัดกวักขี, วัดขี
ที่ตั้ง: ตำบลละหาร อำเภอสายบุรี จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุทธิกาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหาร อำเภอสายบุรี จังหวัดปัตตานี มีที่ดินตั้งวัด 50 ไร่ 3 งาน 53 ตารางวา ที่ธรณีสงฆ์เนื้อที่ 16 ไร่ 76 ตารางวา
วัดสุทธิกาวาส  เดิมชาวบ้านเรียก วัดสักขี หรือ วัดกวักขี หรือ วัดขี แต่ชาวมุสลิมเรียก กรากกี สร้างเมื่อ พ.ศ. 2300 โดยยายทอง (โต๊ะทอง) จอมเจ้าหอมและนางพญาชี ได้รับพระราชทานวิสุงคามสีมาเมื่อ พ.ศ. 2486 ในอดีตเจ้าเมืองสายบุรีจะประกอบพิธีถือน้ำพิพัฒน์สัตยาแก่ข้าราชการประจำเมืองที่วัดนี้ สาเหตุที่ชื่อวัดสักขี เนื่องมาจากวัดนี้มีบ่อน้ำศักดิ์สิทธิ์ตั้งอยู่ริมทางขึ้นสู่พระวิหารกว้าง 1 ศอก ลึก 1 ศอก น้ำใสปริ่มอยู่ตลอดปี ซึ่งน้ำในบ่อใช้ประกอบพิธีถือน้ำพิพัฒน์สัตยา
โบราณสถานและโบราณวัตถุที่สำคัญ ได้แก่ วิหารขนาดเล็กอยู่หลังหนึ่ง ตั้งอยู่บนเนินเขาเตี้ย ๆ ภายในมีวิหารพระพุทธรูปปางมารวิชัย 3 องค์ เล่ากันว่ามีผู้ไปพบพระพุทธรูปฝังอยู่ใกล้กับต้นไทรในหมู่บ้านชเม (ช่องแมว) หลังค่ายลูกเสือสุริยะสุนทรครั้นความทราบไปถึงหมู่พุทธศาสนิกชนในละแวกนั้น ก็พากันอัญเชิญมาประดิษฐานไว้ในวิหารและสร้างพรพุทธรูปขึ้นอีก 2 องค์ ประดิษฐานทแยงมุมเป็นรูปสามเหลี่ยม กรมศิลปากรได้ขึ้นทะเบียนพระพุทธรูปทั้ง 3 องค์ เมื่อวันที่ 8 มีนาคม พ.ศ. 2478 มีซากเจดีย์เหลือแต่ฐานสร้างประมาณ พ.ศ. 2300 เป็นศิลปะอยุธยา สันนิษฐานว่าบรรจุอัฐิผู้สร้างวัดคือ ยายทอง (โต๊ะทอง) จอมเจ้าหอมและนางพญาชี
ระบบขนส่งมวลชนริมน้ำโตเกียว สายริงไก

| สายริงไก |
| --- | --- |
R
รถไฟ TWR 70-000 ซีรีส์ ขนส่งมวลชนริมน้ำโตเกียว มุ่งหน้าสถานีชินคิบะ
ข้อมูลทั่วไป
ชื่ออื่น: R
ชื่อลำลอง: 東京臨海高速鉄道りんかい線
เจ้าของ: ระบบขนส่งมวลชนริมน้ำโตเกียว
ที่ตั้ง: โตเกียว
ปลายทาง: ชินคิบะ โอซากิ
จำนวนสถานี: 8
การดำเนินงาน
ศูนย์ซ่อมบำรุง: ยาชิโอะ
ขบวนรถ: TWR 70-000  ซีรีส์, E233-7000 ซีรีส์
ผู้โดยสารต่อวัน: 200,200
ประวัติ
เปิดเมื่อ: 30 มีนาคม ค.ศ. 1996 (28 ปี)
ข้อมูลทางเทคนิค
ระยะทาง: 12.2 km (7.6 mi)
รางกว้าง: 1,067 mm (3 ft 6 in)
ระบบจ่ายไฟ: 1,500 V DC เหนือหัว
ระบบขนส่งมวลชนริมน้ำโตเกียว สายริงไก (ญี่ปุ่น: りんかい線; โรมาจิ: Rinkai-sen) เป็นเส้นทางรถไฟในกรุงโตเกียว ประเทศญี่ปุ่น ดำเนินการโดยบริษัท Tokyo Waterfront Area Rapid Transit ใช้รถไฟฟ้าบางคันของบริษัทรถไฟญี่ปุ่นตะวันออก
รายชื่อสถานี

สถานีทั้งหมดตั้งอยู่ในโตเกียว รถไฟทุกขบวนจอดทุกสถานีในเส้นทาง
| รหัส | สถานี | สถานี | ระยะทาง (km)> จากสถานี ก่อนหน้า | ระยะทาง (km)> สะสม | เชื่อมต่อ | ที่ตั้ง |
| --- | --- | --- | --- | --- | --- | --- |
| R01 | ชินคิบะ | 新木場 Shin-Kiba | - | 0.0 |   JE สายเคโย  Y โตเกียวเมโทรสายยูรากุโจ (Y-24)  | เขตโคโต |
| R02 | ชิโนโนเมะ | 東雲 Shinonome | 2.2 | 2.2 |   | เขตโคโต |
| R03 | โคกุไซ-เทนจิโจ | 国際展示場 Kokusai-Tenjijō | 1.3 | 3.5 |  ยูริกาโมเมะ | เขตโคโต |
| R04 | โตเกียวเทเลพอร์ต | 東京テレポート Tokyo Teleport | 1.4 | 4.9 |  ยูริกาโมเมะ | เขตโคโต |
| R05 | เทนโนซุไอล์ | 天王洲アイル Tennōzu Isle | 2.9 | 7.8 | MO โตเกียวโมโนเรล | เขตชินางาวะ |
| R06 | ชินางาวะ ซีไซด์ | 品川シーサイド Shinagawa Seaside | 1.1 | 8.9 |   | เขตชินางาวะ |
| R07 | โออิมาจิ | 大井町 Ōimachi | 1.6 | 10.5 |   JK สายเคฮิง-โทโฮกุ  OM สายโทกีวโออิมาจิ  | เขตชินางาวะ |
| R08 | โอซากิ | 大崎 Ōsaki | 1.7 | 12.2 |   JA สายไซเกียว  JY สายยามาโนเตะ  JS สายโชนัน-ชินจูกุ  | เขตชินางาวะ |
↓ ทำขบวน มุ่งหน้า/จาก คาวาโงเอะ ผ่านสายไซเคียวและสายคาวาโกเอะ ↓
สถานีชินคิบะ
สถานีชิโนโนเมะ
สถานีโคกุไซ-เทนจิโจ
สถานีโตเกียวเทเลพอร์ต
สถานีชินางาวะ ซีไซด์
สถานีโออิมาจิ
สถานีโอซากิ
ขบวนรถ

TWR 70-000 ซีรีส์ ขบวนละ 10 ตู้ (ตั้งแต่ 1996)
JR ตะวันออก E233-7000 ซีรีส์ ขบวนละ 10 ตู้ (ตั้งแต่ 30 มิถุนายน 2013)
TWR 70-000 ซีรีส์ เมื่อมิถุนายน 2022
JR ตะวันออก E233-7000 ซีรีส์ เมื่อมิถุนายน 2022
JR ตะวันออก 205 ซีรีส์ ขบวนละ 10 ตู้ (2002–2016)
JR ตะวันออก 205 ซีรีส์ เมื่อกรกฎาคม 2008
แหล่งข้อมูลอื่น

Tokyo Waterfront Area Rapid Transit (official) (ญี่ปุ่น)
วัดบางเกาะเทพศักดิ์

| วัดบางเกาะเทพศักดิ์ |
| --- | --- |

ชื่อสามัญ: วัดบางเกาะเทพศักดิ์, วัดเกาะกาหลง, วัดบางเกาะกรรณิการาม, วัดบางเกาะ
ที่ตั้ง: ตำบลแควอ้อม อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูปิยธรรมากร (เกษม ปิยธมฺโม)
 สถานีย่อยพระพุทธศาสนา
วัดบางเกาะเทพศักดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมน้ำคลองแควอ้อม ซึ่งเป็นคลองย่อยออกมาจากแม่น้ำแม่กลอง ในตำบลแควอ้อม อำเภออัมพวา จังหวัดสมุทรสงคราม
ประวัติ

วัดบางเกาะเทพศักดิ์วัดโบราณสมัยกรุงศรีอยุธยา ตั้งเป็นวัดเมื่อ พ.ศ. 2300 ไม่ทราบว่าใครเป็นผู้สร้าง และได้รับพระราชทานวิสุงคามสีมาเมื่อ พ.ศ. 2320 เจ้าอาวาสรูปปัจจุบันระบุว่า แต่เดิมชื่อว่า วัดเกาะกาหลง ต่อมาเปลี่ยนชื่อมาเป็น วัดบางเกาะกรรณิการาม ใกล้กับวัดนี้มีวัดร้างอยู่หนึ่งวัด คือ "วัดจำปาศักดิ์" จนเมื่อ พ.ศ. 2496 ได้รวมสองวัดเป็นวัดเดียว ใช้ชื่อว่า "วัดบางเกาะเทพศักดิ์"
อาคารเสนาสนะและปูชนียวัตถุ

อุโบสถหลังเก่าซึ่งน่าจะร่วมสมัยกับอุโบสถวัดบางกุ้ง แต่ปัจจุบันอุโบสถได้รับการบูรณะซ่อมแซมใหม่แล้วในปี พ.ศ. 2425 พระมณฑปอาคารรูปทรงสี่เหลี่ยม หลังคาเครื่องไม้และสร้างซ้อนกันเป็นชั้น ๆ จำนวน 7 ชั้น โดยยอดบนสุดมีขนาดเล็กรูปทรงคล้ายจอมแห มุงกระเบื้องดินเผา
ปูชนียวัตถุ ได้แก่ พระพุทธรูปทรงเครื่องใหญ่พระพุทธรูปสำริดประทับนั่งขัดสมาธิราบบนฐานบัว แสดงปางมารวิชัย พระพุทธรูปหินทรายแดงภายในระเบียงพระมณฑป และบริเวณวัดพบชิ้นส่วนพระพุทธรูปจำนวนหนึ่งเป็นพระพุทธรูปหินทรายแดง พอกทับด้วยปูนปั้นลงรักปิดทอง ประทับนั่งแสดงปางสมาธิและปางมารวิชัย ศิลปะอยุธยาตอนปลายถึงรัตนโกสินทร์ตอนต้น บริเวณหน้าอุโบสถเป็นที่ประดิษฐานของเทพทันใจ ภายในอุโบสถประดิษฐานของ หลวงพ่อเพชรมงคลอุดมโชค พระประธานองค์ใหญ่ปางสะดุ้งมารที่สร้างขึ้นในช่วงสมัยปลายกรุงศรีอยุธยา วิหารพระศรีสมุทรศักยมุนีเป็นวิหารจัตุรมุขที่สร้างด้วยหินอ่อนเกือบทั้งหลัง ภายในประดิษฐาน พระศรีสมุทรศักยมุนี ซึ่งหล่อด้วยทองเหลืององค์ใหญ่ปางอุ้มบาตร สูง 3 เมตร 80 เซนติเมตร บริเวณฝาผนังเป็นที่เก็บรวบรวมวัตถุสิ่งของต่าง ๆ ที่ล้ำค่า เช่น รูปภาพ ตาลปัตร และอื่น ๆ อีกมากมาย  นอกจากนี้ยังเป็นที่ประดิษฐานของพระบรมสารีริกธาตุและพระธาตุเขี้ยวแก้วบรรจุอยู่ด้านในผอบ ซึ่งพระอาจารย์ทรัพย์ อดีตเจ้าอาวาสได้จำลองมาจากประเทศศรีลังกา และสมเด็จพระสังฆราชเจ้า กรมหลวงวชิรญาณสังวร ประทานให้วัดบางเกาะเทพศักดิ์แห่งนี้
ระบบขนส่งทางรางขนาดกลาง

รถไฟฟ้าบีทีเอส ใช้รถไฟฟ้าขนาดกลาง
ในการขนส่งระบบราง คำว่า ระบบขนส่งทางรางขนาดกลาง (MCS) เป็นศัพท์ไม่สากล ที่ใช้แยกความแตกต่าง โดยใช้เป็นตัวกลางระหว่างรถไฟฟ้าใต้ดินและรถไฟฟ้ารางเบา โดยมีลักษณะคล้าย ไลต์เมโทร ที่พบในประเทศแถบยุโรป
ตัวอย่าง

| สถานที่ | ประเทศ | ระบบ | จำนวนเส้นทาง | ปีที่เปิดให้บริการ (ค> ศ.) | ภาพ |
| --- | --- | --- | --- | --- | --- |
| ออตตาวา |  แคนาดา | โอ-เตรน | 1 | 2001 |  |
| โทรอนโต |  แคนาดา | รถไฟใต้ดินและรถไฟความเร็วสูงโทรอนโต: สายสการ์โบโร อาร์ที | 1 | 2003 |  |
| ฮ่องกง |  ฮ่องกง | เอ็มทีอาร์ (สายรถไฟฟ้า): สายมาออนชาน | 1 | 2004 |  |
| เซี่ยงไฮ้ |  จีน | รถไฟใต้ดินเซี่ยงไฮ้: สาย 5 และสาย 6 | 2 | 2003, 2007 |  |
| อู่ฮั่น |  จีน | รถไฟใต้ดินอู่ฮั่น: สาย 1 | 1 | 2004 |  |
| โคเปนเฮเกน |  เดนมาร์ก | รถไฟใต้ดินโคเปนเฮเกน | 2 | 2002 |  |
| เบรชชา |  อิตาลี | รถไฟใต้ดินเบรชชา | 1 | 2013 |  |
| กาตาเนีย |  อิตาลี | กาตาเนียเมโทร | 1 | 1999 |  |
| มิลาน |  อิตาลี | รถไฟใต้ดินมิลาน: สาย 5 | 1 | 2013 |  |
| เนเปิลส์ |  อิตาลี | รถไฟใต้ดินเนเปิลส์ | 1 | 1993 |  |
| กัวลาลัมเปอร์ |  มาเลเซีย | สายเกอลานาจายา | 1 | 1998 |  |
| มะนิลา |  ฟิลิปปินส์ | มะนิลาไลต์เรล มะนิลาเมโทร | 1, 1 | 1984, 1999 |  |
| มอสโก |  รัสเซีย | รถไฟใต้ดินมอสโก: สาย 12 – สายบูตอฟสกายา | 1 | 2003 |  |
| สิงคโปร์ |  สิงคโปร์ | การรถไฟฟ้าขนส่งมวลชนสิงคโปร์: รถไฟฟ้าสิงคโปร์ สายวงกลม | 1 | 2009 |  |
| ปูซาน |  เกาหลีใต้ | รถไฟรางเบา ปูซาน-คิมแฮ,  รถไฟใต้ดินปูซาน สาย 4 | 1, 1 | 2011, 2011 |  |
| โซล |  เกาหลีใต้ | สายยู | 1 | 2012 |  |
| บาร์เซโลนา |  สเปน | รถไฟใต้ดินบาร์เซโลนา: สาย 11 | 1 | 2003 |  |
| ไทเป |  ไต้หวัน | รถไฟใต้ดินไทเป: สายสีน้ำตาล | 2 | 1996 |  |
| กรุงเทพมหานคร |  ไทย | รถไฟฟ้าบีทีเอส | 2 | 1999 |  |
| อังการา |  ตุรกี | รถไฟใต้ดินอังการา | 1 | 1996 |  |
| อิสตันบูล |  ตุรกี | รถไฟฟ้ารางเบาอิสตันบูล | 2 | 1989 |  |
| กลาสโกว์ |  บริเตนใหญ่ | รถไฟใต้ดินกลาสโกว์ | 1 | 1896 |  |
| ลอนดอน |  บริเตนใหญ่ | รถไฟเบาสายดอคแลนดส์ | 7 | 1987 |  |
| ฟิลาเดลเฟีย |  สหรัฐ | การคมนาคมรัฐเพนซิลเวเนียตะวันออกเฉียงใต้: สายความเร็วสูงนอริสทาวน์ | 1 | 1907 |  |
ตัวอย่าง > ในอดีต

จีน กว่างโจว - รถไฟใต้ดินกว่างโจว สาย 3
แหล่งข้อมูลอื่น

Urban rail transit definitions by the US Transportation Research Board and the American Public Transportation Association
(Jane's) Urban Transit Systems เก็บถาวร 2003-08-15 ที่ เวย์แบ็กแมชชีน
| ด ค กการขนส่งสาธารณะ |
| --- | --- |
รถโดยสารประจำทาง:  รายชื่อรถโดยสารประจำทาง  รถโดยสารประจำทางด่วนพิเศษ  คาราบานซ์  รถโดยสารประจำทางด่วน  รถโดยสารประจำทางนำทาง  รถโดยสารประจำทางระหว่างเมือง  รถโดยสารประจำทางหลังคาเปิด  รถโดยสารประจำทางเบา  ซัตเทิลบัส  Train-replacement bus  รถโดยสารประจำทางในเขตเมือง  รถโดยสารประจำทางไฟฟ้า 
ราง:  Cable car  รถไฟชานเมือง  Funicular  รถไฟมรดก  รถรางมรดก  รถไฟความเร็วสูง  รถรางม้า  รถไฟระหว่างเมือง  Interurban  รถไฟรางเบา  แม็กเลฟ  ระบบขนส่งทางรางขนาดกลาง  รถไฟรางเดี่ยว  ระบบขนส่งผู้โดยสาร  Railbus  รถไฟใต้ดิน  รถไฟภูมิภาค  รถไฟฟ้าล้อยาง  รถราง  รถไฟราง 
พาหนะรับจ้าง:  Paratransit  Personal rapid transit  Auto rickshaw  Boda-boda  Cycle rickshaw  Hackney carriage  แท็กซี่  Vehicle for hire  มอเตอร์ไซค์รับจ้าง  Limousine  Rickshaw  Share taxi  Gondola  รถรับจ้างไม่ประจำทาง 
Carpooling:  Slugging  Flexible carpooling  Real-time ridesharing  Car jockey 
เรือ:  เคเบิลเฟอรี  เฟอร์รี  เรือโฮเวอร์คราฟต์  Hydrofoil  Ocean liner  แท็กซีน้ำ  เรือสำราญ 
อื่น ๆ:  Aerial tramway  สายการบิน  เครื่องบินพาณิชย์  ระบบแชร์จักรยาน  Carsharing  ลิฟต์  บันไดเลื่อน  ลิฟต์กอนโดลา  Horse-drawn vehicle  ไฮเปอร์ลูป  ทางเลื่อน  Trackless train 
สถานที่:  Bus bulb  โรงรถโดยสารประจำทาง  เลนรถโดยสารประจำทาง  Bus stand  สถานีขนส่งผู้โดยสาร  จุดจอดผู้โดยสาร  สถานีขนส่งผู้โดยสารปลายทาง  Bus turnout  เส้นทางวงกลม  เส้นทางตัดผ่านเมือง  Hub  สถานีเปลี่ยนเส้นทาง  Kassel kerb  Layover  สถานีรถไฟใต้ดิน  จุดจอดแล้วจร  Queue jump  Radial route  Taxicab stand  สถานีรถไฟ  จุดจอดรถราง  ท่าอากาศยาน  ท่าเรือ  ท่าน้ำ 
อัตราโดยสาร:  Automated fare collection  Bus advertising  Contract of carriage  Dead mileage  Farebox recovery ratio  Free travel pass  Free public transport  Manual fare collection  Money train  Proof-of-payment  Smart cards  เครื่องจำหน่ายบัตรโดยสาร  บัตรโดยสาร  Exit fare  Fare evasion 
สิ่งอำนวยความสะดวก:  ทราเวลคลาส  เฟิร์สคลาส  สลีปเปอร์  สแตนดิงแพสเวนเจอร์  Prohibited activities  Checked baggage 
กำหนดเวลา:  กำหนดเวลาระบบขนส่งสาธารณะ  On-time performance  Short turn  บัสบันชิง  Clock-face scheduling 
อื่น ๆ:  บอร์ดดิง  Destination sign  Hail and ride  ความปลอดภัยของระบบขนส่งสาธารณะ  ความปลอดภัยของท่าอากาศยาน  Request stop  ตำรวจระบบขนส่งสาธารณะ  Transit-oriented development (TOD) 
รถไฟใต้ดินกว่างโจว สาย 3
ฟุตบอลอาเซียนชิงแชมป์เยาวชนอายุไม่เกิน 23 ปี 2022

| ฟุตบอลอาเซียนชิงแชมป์เยาวชนอายุไม่เกิน 23 ปี กัมพูชา 2022> รายละเอียดการแข่งขัน |
| --- | --- |
ประเทศเจ้าภาพ: กัมพูชา
วันที่: 14 - 26 กุมภาพันธ์
ทีม: 11
สถานที่: 2 (ใน 1 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เวียดนาม (สมัยที่ 1)
รองชนะเลิศ:  ไทย
อันดับที่ 3:  ติมอร์-เลสเต
อันดับที่ 4:  ลาว
สถิติการแข่งขัน
จำนวนนัดที่แข่งขัน: 14
จำนวนประตู: 39 (2.79 ประตูต่อนัด)
ผู้ชม: 79,653 (5,690 คนต่อนัด)
ผู้ทำประตูสูงสุด:  ธีรศักดิ์ เผยพิมาย (3 ประตู)
← 2019 
การแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี 2022, หรือชื่ออย่างเป็นทางการ 2022 เอเอฟเอฟ ยู-23 ยูธแชมเปียนชิป เป็นครั้งที่ 3 ของฟุตบอลอาเซียนชิงแชมป์เยาวชนอายุไม่เกิน 23 ปี ซึ่งจัดขึ้นโดยสหพันธ์ฟุตบอลอาเซียน (เอเอฟเอฟ) ทัวร์นาเมนต์นี้จะจัดขึ้นตั้งแต่วันที่ 14 ถึง 26 กุมภาพันธ์ ในกรุงพนมเปญ ประเทศกัมพูชา  นี่เป็นครั้งแรกในทัวร์นาเมต์อายุไม่เกิน 23 ปี โดยในครั้งที่ผ่านมาเป็นทัวร์นาเมนต์อายุไม่เกิน 22 ปี
ทีมที่ผ่านเข้ารอบ

ทัวร์นาเมนต์นี้จะไม่มีการคัดเลือก และทีมที่เข้าร่วมทั้งหมดจะได้ผ่านเข้าสู่รอบแบ่งกลุ่ม ทีมต่อไปนี้คือทีมชาติสมาชิกของเอเอฟเอฟที่มีสิทธิเข้าสู่ทัวร์นาเมนต์ (ยกเว้น ออสเตรเลีย):
| ทีม | สมาคม | ครั้งที่เข้าร่วม | ผลงานที่ดีที่สุดครั้งที่ผ่านมา |
| --- | --- | --- | --- |
|  บรูไน | สมาคมฟุตบอลบรูไนดารุสซาลาม | ครั้งที่ 1 | ครั้งแรก |
|  กัมพูชา | สหพันธ์ฟุตบอลกัมพูชา | ครั้งที่ 3 | อันดับ 4 (2019) |
|  อินโดนีเซีย | สมาคมฟุตบอลอินโดนีเซีย | ครั้งที่ 2 | ชนะเลิศ (2019) |
|  ลาว | สหพันธ์ฟุตบอลแห่งชาติลาว | ครั้งที่ 2 | รอบแบ่งกลุ่ม (2005) |
|  มาเลเซีย | สมาคมฟุตบอลมาเลเซีย | ครั้งที่ 3 | อันดับ 4 (2005) |
|  พม่า | สหพันธ์ฟุตบอลเมียนมาร์ | ครั้งที่ 3 | อันดับ 3 (2005) |
|  ฟิลิปปินส์ | สหพันธ์ฟุตบอลฟิลิปปินส์ | ครั้งที่ 3 | รอบแบ่งกลุ่ม (2005, 2019) |
|  สิงคโปร์ | สมาคมฟุตบอลสิงคโปร์ | ครั้งที่ 2 | รองชนะเลิศ (2005) |
|  ไทย | สมาคมกีฬาฟุตบอลแห่งประเทศไทย | ครั้งที่ 2 | ชนะเลิศ (2005) |
|  ติมอร์-เลสเต | สหพันธ์ฟุตบอลติมอร์-เลสเต | ครั้งที่ 3 | รอบแบ่งกลุ่ม (2005, 2019) |
|  เวียดนาม | สหพันธ์ฟุตบอลเวียดนาม | ครั้งที่ 2 | อันดับ 3 (2019) |
ผู้เล่น

บทความหลัก: ผู้เล่นในฟุตบอลอาเซียนชิงแชมป์เยาวชนอายุไม่เกิน 22 ปี 2022
สนามแข่งขัน

| พนมเปญ |
| --- | --- |
กีฬาสถานชาติมรดกเตโช: ปรินซ์ สเตเดียม
ความจุ: 60,000: ความจุ: 10,000
รอบแบ่งกลุ่ม

เวลาทั้งหมดคือเวลาท้องถิ่น, เวลาอินโดจีน (UTC+7).